 waxaana xilka lagu wareejijay wasiirkii Maaliyadda ee dawladda deegaanka, balse xaalada ayaan waxba ka bedelin xiisadii ka taaganayd Magaalada Jigjiga, waxaana socda dedaalo lagu doonayo in xaalada la dejiyo si looga baaqsado dagaal iyo fawdo, balse sida ay sheegayaan wararka shebekadda Araweelo News Network ka heshay deegaanka kulamo u dhexeeya saraakiil ka socda dawladda Federaalka, maamulka dawlad deegaanka Jigjiga Iyo wadaadda Diimaha, ayaan weli wax natiijo ah laga gaadhin, kuwaas oo ay dhinacyadu kaga wada hadlayaan sidii loo waajahi lahaa xaalada murugsan iyo cabsida soo waajahday dadweynaha oo doonaya in ay ka baxaan magaalada, iyagoo ka cabsi qaba dagaal dhexmara Ciidamadda Federalka ee Milateriga oo ku xeeran magaalada Iyo Liyuu Booliska oo taageersan madaxweynaha xukunka laga tuuray oo aan si dhab ah loo ogayn halka uu ku siganayahay iyo geeri iyo nolol midka uu yahay, balse warar is Khilaafsan, ayaa sheegaya in madaxweynihii dowlad deegaanka soomaalida ee Ethiopia ee xilka laga qaaday Cabdi Maxamuud Cumar uu ku sugan yahay magaalada Addis Ababa oo Xabsi Guri lagu hayo, halka warar kale sheegayaan in lagu riday xabsi, walaw aanay jirin warar xaqiijinaya halka lagu hayo iyo xaaladiisa midna. 